Angliya Liga Kubogining yarim finaliga qur’a tashlandi. Unga ko‘ra, "Everton" "Manchester Siti"ga qarshi to‘p suradi. "Stok Siti" esa "Liverpul" bilan final yo‘llanmasi uchun kurash olib boradi. "Everton" - "Manchester Siti" "Stok Siti" - "Liverpul" Eslatib o‘tamiz, kecha bir o‘yindan iborat chorak final bosqichida "Liverpul" "Sautgempton" uyidan 6:1 hisobidagi g‘alaba bilan qaytib, yarim finalga chiqdi. Reglamentga ko‘ra, yarim finalda 2tadan o‘yin (uy va safar) o‘tkaziladi. Birinchi o‘yinlar 2016 yilning 4 yanvar kunida, javob o‘yinlari esa 25 yanvar kunida bo‘lib o‘tadi.